b"\n_START_ARTICLE_\nAndebu (tettsted)\n_START_SECTION_\nHistorie\n_START_PARAGRAPH_\nTettstedet Andebu tilh\xc3\xb8rte Andebu kommune fra opprettelsen av kommunen i 1. januar 1838 til 1. januar 2017 da Andebu, Stokke og Sandefjord kommuner ble sl\xc3\xa5tt sammen til den nye Sandefjord kommune.\n_START_SECTION_\nUtdanning\n_START_PARAGRAPH_\nAndebu har \xc3\xa9n barneskole, Andebu skole. I tillegg er Andebu ungdomsskole den eneste ungdomsskolen i Andebu. Det er ikke videreg\xc3\xa5ende skole i Andebu.\n_START_SECTION_\nKultur\n_START_PARAGRAPH_\nDropprevyen arrangeres \xc3\xa5rlig i Andebu av ungdomsskolen og tidligere av Andebu kommune frem til 2017. Andeburevyen er en lang tradisjon i Andebu, og har blitt satt opp et titalls ganger. Det er ogs\xc3\xa5 satt igang tiltak til kulturprosjekter i skolevesenet i Andebu i Sandefjord Kommune. Kommunen hadde tidligere et korps som bestod av litt over ti musikere og flere frivillige. Andebu Idrettslag er stedets idrettslag.\n_START_SECTION_\nTusen\xc3\xa5rssted\n_START_PARAGRAPH_\nKommunestyret i tidligere Andebu kommune vedtok i 2000 at \xc2\xabTusen\xc3\xa5rsstedet i Andebu vil for fremtiden v\xc3\xa6re opparbeidelse av parkanlegg med for eksempel paviljong og fontene p\xc3\xa5 jordet i sentrum innenfor avsatte midler.\xc2\xbb P\xc3\xa5 begynnelsen av 2000-tallet startet et stort prosjekt som het \xc2\xabUtvikling av Andebu sentrum\xc2\xbb, som var et samarbeid mellom kommunen og private. I dette prosjektet ble det opparbeidet parkanlegg, fontene, rutebilstasjon, gangveier med mer i Andebu sentrum. Det statlige tilskuddet inngikk i dette.\n_START_SECTION_\nAnnet\n_START_PARAGRAPH_\nNavnet uttales annebu. Preposisjonen er 'i', \xc2\xabi Andebu\xc2\xbb. En person fra Andebu (s\xc3\xa6rlig fra hovedsoknet) kalles \xc2\xabandebusokning\xc2\xbb._NEWLINE_Nasjonaliseringen av private teleselskap ble avsluttet i 1974 da Televerket overtok det siste norske privateide telefonselskapet som da l\xc3\xa5 i den gang Andebu Kommune i Andebu sentrum (Askjemveien 21). Bygningen st\xc3\xa5r der enn\xc3\xa5."